'''Thagaards Plantage''' er én af de ældste, endnu overlevende [[klitplantage]]r i Thy. Den ligger ved Kystvejen ca. midt mellem [[Vorupør]] og [[Klitmøller]], hvor der er anlagt en p-plads, hvorfra der udgår et par vandrestier, som fører rundt i plantagen. Det mest markante træk ved Thagaards Plantage er, at træerne dér er lave, forkrøblede og ofte mangestammede. Det skyldes manglen på erfaringer ved etableringen af plantagen, og på den måde er den et vidnesbyrd om, hvor besværligt, det var at få det til at lykkes med klitbeplantningerne<ref name=autogeneret1>[https://naturstyrelsen.dk/lokale-enheder/lokale-nyheder/2017/mar/thagaards-plantage-fylder-200-aar/ ''Thagaards Plantage fylder 200 år'']</ref>.
Naturbeskyttelse